Vakok és Gyengénlátók Közép-Magyarországi Regionális Egyesülete

Irány a Pozsonyi Piknik!
2025-09-06 16:00 - 18:00 (Europe/Budapest) | Pozsonyi Piknik (Bp. XIII. ker.)
Van egy rendezvény Újlipótvárosban, mely évek óta zarándokhelye a kultúra szerelmeseinek: ez a Pozsonyi Piknik, melyen testközelből találkozhatsz kedvenc színészeiddel, vagy beszélgethetsz a színházak és könyvkiadók standjainál, miközben a közeli színpadokon zajló előadásokat hallgatod. De ha csak elvegyülnél a forgatagban, hogy végigjárd a bazársort, a színházjegyek mellett kézműves és gasztronómiai különlegességeket pakolj fel, vagy egy ital mellett beszélgess barátaiddal egy sörpadon, miközben az Operettszínház művészei énekelnek a háttérben – akkor sem fogsz csalódni. Ha még sosem hallottál róla, akkor mindenképp azt ajánljuk, látogass ki, nem bánod meg! De ha eddig azért nem vettél részt, mert nem volt kedved egyedül kimenni, akkor itt az alkalom: csatlakozz hozzánk, hogy együtt fedezzük fel, milyen újdonságokat kínál számunkra az idei Piknik!
Találkozó: Keleti pályaudvar, 76-os trolibusz megállója, 15:45
A programra előzetes bejelentkezés szükséges elérhetőségeinken legkésőbb 2025. szeptember 5. 16:00-ig! („Ott leszek” jelölése a Facebook-eseménynél önmagában nem minősül jelentkezésnek; ha számodra az a platform lenne a legkényelmesebb, jelöld bátran – ám pár szót írj mellé nekünk privát üzenetben!) Kirándulásunkon minden résztvevő saját felelősségére vesz részt.
A csoport maximális létszáma 20 fő, melyet a jelentkezések sorrendjében fogunk feltölteni. Vakvezető kutya természetesen hozható. Kísérőt sajnos csak igen korlátozott mértékben tudunk biztosítani, ezirányú igényeid mindenképp jelezd, vagy gondoskodj saját segítőről. Megértésedet köszönjük!
Várunk szeretettel!

Fürdő-strandolás
2025-09-08 10:00 - 14:00 | Pesterzsébeti Jódos-Sós Gyógy- és Strandfürdő, Vizisport utca 2., Budapest, 1203
Sok szeretettel hívunk benneteket következő klubprogramunkra.
Vége a nyárnak, de a meleg még tart, ezért egy szezonzáró strandolás még jól esik bárkinek.
Hozz magaddal törülközőt, papucsot és ne hagyd otthon a fürdőruhádat sem!
Kerületi klubtagjaink számára a program ingyenes, egyéb jelentkezőknek önköltséges. Kérlek, részvételi szándékodat feltétlenül jelezd az alábbi elérhetőségek valamelyikén, mivel az ingyenes férőhelyek száma korlátozott. Kísérőt is hozz magaddal, ha szükséges, mert nem tudunk biztosítani.

Klubnap
2025-09-08 14:00 - 16:00 | Gazdagréti Közösségi Ház, 1118 Budapest, Törökugrató utca 9.
Kedves Tagtársak és Érdeklődők!
Sok szeretettel várok mindenkit szeptember 8-án, 14:00 órakor klubnapunkra, a
szokott helyre, a Gazdagréti Közösségi Házba!
Ez alkalommal megtervezzük a következő hónapok programjait, hogy közös
élményeket olyan helyeken szerezzünk, ami az érdeklődéseteknek megegyező.
Beszélgetünk a nyári élményekről, a jövőbeli tervekről. Réka után én veszem át a
stafétabotot a kerületben, eddig három kerületben már megfordultam, most itt van
rám szükség.
A klub mindenki számára nyitott, így bátran hívjatok ismerősöket, barátokat,
családtagokat!
Időpont: 2025. szeptember 8. hétfő, 14:00-16:00
Helyszín: Gazdagréti Közösségi Ház, 1118 Budapest, Törökugrató utca 9.
Pataky Andrea
Közösségi civilszervező
Elérhetőségek:
Telefonszám: +36 304989094
E-mail: ujbuda.szervezo@vgyke.com
Facebook: https://www.facebook.com/KozossegLampasaiUjbuda
Pataky Andrea
Közösségi civilszervező

Városrész történeti klubnap Kőbányán
2025-09-08 15:00 - 17:00 | 1105 Budapest, Szent László Tér 7-14. (Kőrösi Csoma Sándor Kőbányai Kulturális Központ
Kedves Klubtagok, Kísérők, Érdeklődők!
Sok szeretettel várunk benneteket szeptemberi klubnapunkra, ahol Kőbánya történetébe nyerhetünk betekintést Acsay Péter történelemtanár segítségével. Érdekes és különleges információkat hallhatunk majd a városrész történetéből, valamint fejtörő kérdésekkel is készül Péter számunkra a témával kapcsolatban.
Időpont: 2025. 09. 08. 15:00-17:00
Helyszín: Kőrösi Csoma Sándor Kőbányai Kulturális Központ
Cím:1105 Budapest X. Szent László tér 7. fsz. 53.
A részvétellel kapcsolatos visszajelzésedet a lenti elérhetőségek valamelyikén várom.
Jánosi Veronika közösségi civilszervező
Elérhetőségek:
Mobil: +36/70 387 52 66
Email: kobanya.szervezo@vgyke.com

Újpesti Lámpás Klub klubprogram
2025-09-10 08:00 - 19:00 | Nyíregyházi Állatpark 4431. Sóstói út
E havi klubprogramunk helyszíne a Nyíregyházi Állatpark lesz, ahol vezetők segítségével fogjuk körbejárni az állatok lakhelyeit. Tapinthatunk majd különböző állati dolgokat, megnézzük a fóka-show-t és egy finom ebédet is elfogyasztunk majd az állatok társaságában.

A természet patikája
2025-09-10 14:00 - 16:00 | Zuglói Civil Ház 1144 Budapest, Csertő park 12.
A növények nélkülözhetetlenek a földi ökoszisztémában; nélkülük egyszerűen nem léteznénk. Fontosságukat nyelvünk is őrzi: például, ha egy táj vagy élethelyzet különösen reménytelen, azt mondjuk rá: ott a fű se nő. Viszont ha valaki fűt-fát-vadvirágot ígér, biztosak lehetünk benne, hogy nem fukarkodott az ajánlatokkal! Ha egyik sem tetszik, legfeljebb útilaput kötünk a talpára… Szeretetünket szóban-tettben virágokkal fejezzük ki, mindennapi életünk rituáléi elképzelhetetlenek nélkülük. Otthonunkban – ízlés és lehetőség szerint – gyakran használjuk zöld kísérőinket fűszerként, lakásunk illatosítására, légtisztítóként, dekorációs értékük miatt… Legősibb felhasználási módjuk azonban (az étkezés mellett) a gyógyítás.
Biztosan vannak élményeid gyermekkori betegségekről, melyre teát adtak az öregek; vagy sérülésről, melyet egy másik növényből készült krémmel kenegettek. Ha valaha is elgondolkodtál azon, milyen jó lenne többet tudni a különféle gyógyfüvek és egyebek jótékony hatásairól, alkalmazási lehetőségeiről, akkor szeptemberi klubunkat, melyen Nyőgér Tibor tart előadást a gyógynövényekről, neked találtuk ki!
Tibort már gyermekkorában elbűvölte a növényvilág gyógyító ereje, nem csoda hát, hogy ezzel kezdett foglalkozni. Hosszú évtizedek alatt tekintélyes tudásra tett szert, melynek morzsáit most velünk is megosztja. Lesz alkalom valódi gyógynövények kézbevételére, illatolására, sőt kóstolására is! Az előadás során lehetőség nyílik energetikai állapotfelmérésre, továbbá Tibor beszélni fog a vízér hatásairól és más ehhez kapcsolódó, izgalmas témákról is. Tarts velünk Te is!
A helyszín megközelíthetősége: Örs vezér tere felől 131, 144, 231-es buszok, valamint 82, 82A trolibusz „Vezér utca” megálló; Örs vezér tere felé ugyanezen járatok + 231B busz „Füredi utca” megálló
Amennyiben segítségre volna szükséged a klubhelyszín megközelítéséhez, keresd szervezőinket! Kísérőt biztosítani sajnos nem tudunk, de ha időben szólsz, a fent jelzett megállókba kimegyünk érted.
A klubnap esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1205841008239299
Várunk szeretettel!

Vác-a püspöki palota látogatása
2025-09-13 09:30 - 17:00
„A váci püspüki palota kincsei”
A Püspöki Palota és a hozzá kapcsolódó kert a hajdani püspökváros középpontjában, Vác belvárosában helyezkedik el. Történetének csaknem 250 éve alatt 21 püspök, illetve kormányzó lakta a palotát, amely már országos jelentőségű műemlék. A palota jelenleg is püspöki lakhelyként működik, és máig őrzi múltjának különleges tárgyi, szellemi értékeit.
2025. szeptember 13-án kirándulni fogunk, a váci püspöki palotát tekintjük meg tárlatvezetéssel egybekötve. Utána a program fagyizás/sütizés.
Találkozó: 10:00 és 10:20 között a Nyugati pályaudvar előtt. (Kérem, hogy mindenki próbáljon meg időben ideérni).
MVGYOSZ igazolványt kérem a látássérültek hozzanak, mert így ingyenes a belépő.
A programra e-mailben vagy telefonon bejelentkezés szükséges a létszám miatt.
A program a Ferencvárosi Önkormányzat támogatásával valósul meg.
Remélhetőleg megint egy szuper napot fogunk együtt tölteni, mindenkit nagyon sok szeretettel várok.

„Itt van az ősz, itt van újra!”
2025-09-15 15:00 - 17:00 | Napraforgó Család- és Gyermekjóléti Központ (1163 Budapest, Cziráki utca 22.) I. emelet klubterem
Örömmel hívunk meg klubunk következő foglalkozására, ahol az ősz színes kincseit használjuk alkotáshoz! Tarka, préselt levelekből, szárított termésekből varázsolunk egyedi képeket és asztaldíszeket.
Szeretettel várunk; előképzettségre nem, csak lelkesedésre lesz szükség! Az eszközöket és az alapanyagokat biztosítjuk, de saját gyűjtött leveleidet is hozhatod. Az elkészült alkotásokat természetesen hazaviheted.
Ha mégsem éreznél kedvet aznap a kreatívkodáshoz, semmi baj – csak beszélgetni is beugorhatsz; teával, harapnivalóval várunk. Gyere, töltsünk együtt egy kellemes őszi délutánt!
A helyszín megközelíthetősége : 44, 45, 176E, 276E autóbuszok „Egyenes utcai lakótelep” megállójától néhány perc séta
Az esemény Facebook-linkje (amely Facebook-fiók megléte nélkül is megtekinthető):
https://www.facebook.com/events/859537219894632

Az iskolakezdésről Erzsébetvárosban
2025-09-18 14:00 - 16:00 | 1072 Budapest, Nagydiófa utca 34. (KlauDió Civil Központ)
Meghívó
Az iskolakezdésről Erzsébetvárosban
Kedves Klubtagok, Kísérők, Érdeklődők!
Szeretettel hívunk mindenkit az erzsébetvárosi Lámpás Klub soron következő klubnapjára, amely az iskolakezdésről szól majd. Elevenítsük fel együtt gyermekként miként éltük meg a hosszú nyári szünet után az iskolaév kezdetét. Tudjuk például, hogy miért is szeptember 1-je az iskolaév kezdete? Mindenhol így van ez a világon? Mit is gondolunk a tanulásról? Fontos-e számunkra az élethosszig tartó tanulás, ha igen, miért?
Aki számára érdekes a témafelvetés jöjjön bátran!
Kíséretet a klubnapra sajnos csak előre egyeztetve, igen korlátozott mértékben tudunk biztosítani. Visszajelzéseiket a részvételről és az esetleges segítség igényléséről 2025. 09. 15-én 12 óráig várjuk elérhetőségeink valamelyikén.
Fontos: A részvételi szándékot és a segítségre való igényt mindenképp szíveskedjenek jelezni a megadott időpontig, mivel a segítségnyújtás korlátozott mértékben megoldható és szervezést igényel!
Kérjük, amennyiben ismer olyat, aki szívesen segítené önkéntesként klubjaink és programjaink lebonyolítását (főképp kísérésben), ajánljon neki minket!
Jánosi Veronika Közösségi civilszervező
Elérhetőségek:
Mobil: +36 70 387 52 66
E-mail: erzsebetvaros.szervezo@vgyke.com

Kastély látogatás tárlatvezetéssel
2025-09-19 08:00 - 17:00 | Nádasdy kastély, Kastélypark 1., Nádasdladány, 8145
Sok szeretettel hívunk benneteket következő klubprogramunkra.
Linzbauer István tervei alapján új, neogótikus, angol Tudor-stílusú kastély épült fel 1873 és 1876 között a korábbi barokk épület főszárnnyal történő L alakú kibővítésével. Az új főszárny földszintjén a társasági terek, emeletén családi és személyzeti szobák sorakoztak, a régi épület környékét feltöltötték, és a földszintessé alakított szárnyban a vendégek és személyzeti tagok szobáit alakították ki. Az épület legdíszesebb belső tereit, az ősök csarnokát, a könyvtárat és a kápolnát pedig Hauszmann Alajos tervezte Linzbauer halálát követően. A 19. század végére ez az épület és környezete vált a Nádasdy família uradalmainak központjává, legfőbb vidéki otthonává, ipar- és képzőművészeti gyűjteményeik, illetve könyvtáruk őrzőhelyévé, kiváló ménesük elsőszámú bázisává.
Indulás 8:25-kor távolsági busszal Várpalotára, majd ott átszállás a Nádasdladány felé közlekedő járatra, mely 10:56-ra érkezik meg a végcélhoz. A buszmegállótól 8-10 perc séta a kastély bejárata. 11:30-kor kezdődik az épület bejárása tárlatvezető segítségével, majd a kastélyparkban is teszünk egy sétát. Haza 14:15-kor indulunk, érkezés a Népligetbe 16:35-kor. Kerületi klubtagjaink számára a program ingyenes, egyéb jelentkezőknek a belépőjegy és tárlatvezetés önköltséges. Kérlek, részvételi szándékodat feltétlenül jelezd az alábbi elérhetőségek valamelyikén, mivel a férőhelyek száma korlátozott. Kísérőt is hozz magaddal, ha szükséges, mert nem tudunk biztosítani. A kastélyban büfé található, ahol szendvics, sütemény, kávé vásárolható, meleg étel nincs. Szendvicset, innivalót ezek ismeretében, saját igényeidnek megfelelően hozz magaddal.

Évadnyitó klub a Láthatár Segédeszközbolttal és az Ügyfélszolgálattal
2025-09-19 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Ahogy minden évben, 2025-ben is lehetőséget biztosítunk Tagjaink számára a jövő évi tagdíjak befizetésére, valamint bemutatjuk a Láthatár Segédeszközbolt termékkínálatát. A termékbemutató során egyúttal vásárlási lehetőséget is biztosítunk. Ezúttal Czagány Izabella és Hosszú Andrea látogatnak el a Békásmegyeri Közösségi Házba.

Időutazás Mátyásföldön – A második felvonás
2025-09-22 10:00 - 12:00 | Mátyásföld, illetve a Habcsók Cukrászda (1165 Bp., Újszász u. 45/b-L.épület)
Ha lelkesen követed klubjainkat és programjainkat, már biztosan találkoztál Bene-dek Ági, a Kertvárosi Időutazó nevével. Ha nem, akkor itt az idő, hogy megismerd Ágit és munkásságát, mert: ismét közös sétát szervezünk Mátyásföldön!
A 90-es években a XVI. kerületben még alig volt kulturális élet, ezért kezdett Be-nedek Ági kávéházi estéket szervezni a sashalmi könyvtárban. 2001. május 9-én volt az első fiataloknak szóló városnézés, amit Ági szervezett, azóta pedig töretlen a Kertvárosi Időutazó népszerűsége. De mégis hogyan lesz időutazás egy város-néző séta? “Aki velem sétál, időutazik maga is.” – mondja Ági. A séták során a résztvevők mintegy átszelik az időt Ágnes izgalmas, régi történetei által, olyan tár-gyakat láthatnak, amelyek visszarepítenek a múltba. A Mátyásföldi villanegyed méltán különleges gyöngyszeme az országnak, mert az épületeknek több mint a fele eredeti; s bár az ingatlanok gazdát cserélnek, az új tulajdonosok pedig alakí-tanak a villákon, a Településképi Arculati Kézikönyv nagyban meghatározza a ja-vasolt beépítési módokat – így ma is a régi, szinte eredeti pompájukban csodál-hatjuk meg ezeket a gyönyörű épületeket.
2024. tavaszán már volt lehetőségünk Ágival Mátyásföld keleti részén kirándulni, most azonban a Pilóta utcát és környékét járjuk majd be, körbeszőve Ági izgalma-sabbnál izgalmasabb történeteivel, a sétánkat pedig a méltán jól ismert Habcsók Cukrászdában zárjuk.
A programra előzetes bejelentkezés szükséges elérhetőségeinken legkésőbb 2025. szeptember 19. 16:00-ig! A kirándulás résztvevőinknek ingyenes a XVI. kerületi Önkormányzat támogatása jóvoltából – a cukrászdai fogyasztás önköltsé-ges (és természetesen szabadon választható).
A csoport maximális létszáma 20 fő, melyet a jelentkezések sorrendjében fo-gunk feltölteni. Vakvezető kutya természetesen hozható. Sétánk időtartama kb. 2 óra; mosdó-lehetőség a végén a Habcsók Cukrászdában lesz (illetve a Belváros felől érkezőknek az Örs vezér téri Ikeában).
Kísérőt sajnos csak igen korlátozott mértékben tudunk biztosítani, ezirányú igé-nyeid mindenképp jelezd, vagy gondoskodj saját segítőről. Megértésed köszönjük! Kérjük, amennyiben ismersz olyat, aki szívesen segítené önkéntesként klubjaink és programjaink lebonyolítását (főképp kísérésben), ajánlj neki minket!
Találkozó:
1.: Örs vezér tere M2 kijárat 09:30 (a kürtöskalácsosnál, innen közösen sétálunk át a hévállomáshoz, a 9:48-as hévet tervezzük elérni) Izával;
2.: H8, H9-ES HÉV „Mátyásföld, repülőtér” megálló (Örs vezér tere felől érkező oldal) 10:00 Bogival
Az esemény Facebook-linkje:
https://www.facebook.com/events/1830339241218563

Újra megnyitja kapuit az angyalföldi lámpás klub
2025-09-22 14:00 - 16:00 | 1134 Budapest, XIII. kerület, Tüzér utca 56–58. (Prevenciós Központ)
Angyalföld VGYKE Klub
Kedves Tagtársak és Érdeklődők!
Örömmel értesítelek Benneteket, hogy újra megnyitja kapuit az angyalföldi lámpás klub!
Szeptember 22-én, 14:00-16:00 óra között tartandó klubnapomra sok szeretettel várok minden tagot, kísérőt és érdeklődőt egy kellemes, baráti hangulatú együttlétre.
Célom, hogy közösen egy olyan közösséget építsünk, ahol mindenki szeretettel, jókedvvel és nyitottsággal tölthet időt. Szívből remélem, hogy ez az alkalom lehetőséget ad majd arra is, hogy megosszátok velem igényeiteket, ötleteiteket, hogy még inkább a magatokénak érezhessétek ezt a közösséget – ahová mindig szívesen tértek vissza.
A délután első felében lehetőségünk nyílik egy kis ismerkedésre, ezt követően vendégünk lesz Márton Tibor, aki a világegyetem kezdetétől napjainkig kalauzol el bennünket. Előadásában szó lesz arról, hogyan és mikor keletkezett a Föld, milyen messze található a legközelebbi csillag, és mekkora távolságok húzódnak a világegyetemben. Tibor nemcsak száraz tudományos szemszögből közelíti meg a témát, hanem közérthetően, élményszerűen, ráadásul interaktív szemléltetéssel is készül, hogy mindenki átélhesse a csillagok és galaxisok közötti utazás varázsát.
Ne feledjétek, klubjaink mindig nyitottak , így bátran hozhattok magatokkal családtagot, barátokat vagy ismerősöket is!
Várlak Benneteket sok szeretettel és jókedvvel!
Időpont: 2025. szeptember 22. (hétfő) 14:00-16:00
Helyszín: 1134 Budapest, XIII. kerület, Tüzér utca 56–58. (Prevenciós Központ)

Látogatás a Huniverzum Kiállításra
2025-09-24 15:00 - 17:30 | 1024 Budapest, Kis Rókus u. 16-20. (Millenáris G. épület)
A résztvevők érdekes információkat szereznek az űrkutatással kapcsolatban és megtekintenekhozzá tartozó eszközöket is.

Hangszínek - koncert vak zenészek műveiből
2025-09-25 19:00 - 21:00 | Vakok Általános Iskolája (1146 Budapest Ajtósi Dürer sor 39.)
A Vakok Általános Iskolájának Nádor termében ezúttal vak zenészek művei csendülnek fel ismert látó és látássérült előadóművészek tolmácsolásában. A VGYKE III. kerületi Lámpás Klubjának tagjai és kísérőik szervezett koncertlátogatás keretében vesznek részt e hangversenyen.

Szeptemberi klubnap józsefvárosban
2025-09-26 16:00 - 18:00 | Kesztyűgyár Közösségi Ház, Mátyás tér 15, Budapest, 1084
Vendégünk a Láthatár Segédeszköz Bolt

A VGYKE is képviselteti magát a kispesti Szent Mihály-napi Búcsún
2025-09-27 10:00 - 14:00 | 1191 Budapest Templom tér (a 42-es villamos megállójánál)
A VGYKE XIX. Kerületi Lámpás Klubja is bemutatkozik a kispesti Templom téren megrendezésre kerülő Szent Mihály-napi Búcsún. Saját standdal, szemléletformáló játékos feladatokkal készülünk az érdeklődők számára. Bárkit szeretettel várunk, aki érdeklődik és nyitott a látássérült emberek mindennapi életét megkönnyítő segédeszközök és a látássérült emberek iránt.

Martonvásári kirándulás-Brunszvik kastély-Beethowen emlékmúzeum
2025-09-27 10:00 - 14:00
Kedves tagjaink, kedves érdeklődők!
2025. szeptember 27-én a Martonvásári Brunszvik kastélyba látogatunk.
„A legangolabb magyar kastély, egy darabka Anglia elevenedik meg Martonvásáron, az angol-neogót stílusú Brunszvik-kastélyt és elképesztően szép parkját látogatva. A fantasztikus, hófehér falú Tudor stílusú kastélyban egy érdekes kiállítás is várja a vendégeket, a kastély leghíresebb vendégének , Beethovennek az emlékmúzeuma. A legnagyobb attrakció pedig kétségkívül Magyarország talán legszebb kastélyparkja.” – ahogy egy kirándulásokat ajánló oldal írja. A program keretében meglátogatjuk a kastélyt, a parkot és idegenvezetéssel az emlékmúzeumot.
Találkozó: Fél 9-háromnegyed 9 közöttt a Déli pályaudvar Metró kijáratánál Fornetti körül. A 9.10-kor induló vonattal megyünk Martonvásárra. Kérem mindenki időben érkezzen! Kísérőt lehetőleg mindenki hozzon magával. Az utazás, és a belépés neki is ingyenes. A programra kérem MVGYOSZ igazolványát mindenki hozza magával, ugyanis a belépés ingyenes, a tárlatvezetés pedig pályázati pénzből valósul meg. Előzetes bejelentkezés a létszám miatt a lenti elérhetőségen szükséges.
Programjaink a Ferencvárosi Önkormányzat támogatásával valósulnak meg. Mindenkit sok szeretettel várok

Érzékenyítés és kitelepülés a Rákoshegyi napokon
2025-09-27 13:00 - 17:00 | Rákoshegyi Közösségi Ház Kép u. 7-9
Ha szeretnél bepillantást nyerni a lámpások munkájába, akkor tarts velünk a Rákoshegyi Napokra! Beszélgetésre is mód nyílik.

A józsefvárosi Lámpás Klub szeptemberi klubprogramja
2025-09-27 14:00 - 16:00 | Vigadó tér – Hajókikötő 5A dokk, Vigadó tér – Hajókikötő, Budapest, 1051
Sétahajózás budapest szívében

Hangárok mélyén, kifutók szélén: testközelből a Liszt Ferenc Nemzetközi Repülőtér
2025-09-29 10:00 - 13:00 | Budapest Liszt Ferenc Nemzetközi Repülőtér (1185 Budapest)
Talán te is elgondolkodtál már, mi minden történhet egy repülőtér kulisszái mögött, hogyan is zajlik egy ilyen hatalmas létesítmény működése… Meghallgatnád egy felszálláshoz készülő utasszállító gép sugárhajtóműveinek szimfóniáját? Végigkövetnél egy landolást olyan közelről, hogy szinte azt érzed: a gép súrolt leszállás közben? Kíváncsi vagy, hogyan és milyen járművekkel végzik munkájukat a reptéri lánglovagok? Ha csak egy kérdésre is igennel válaszoltál, következő programunkat neked találtuk ki!
Zugló Önkormányzatának támogatásával lehetőségünk nyílik részt venni egy három órás reptér-bejáráson, melynek során megnyílik számunkra a Liszt Ferenc Nemzetközi Repülőtér. Túravezetők kalauzolásával olyan helyszínekre juthatunk el, melyekre egyébként soha, hiszen az utasforgalom előtt zárva vannak. A repülőtéren Malév Ikarus autóbuszokkal közlekedünk, a lehető legközelebb jutva a repülőgépekhez; több helyen (a bevezető fénysorban, a forgalmi előtér szélén, a futópályák mellett, valamint a tűzoltóságon) ki is szállunk majd. Túravezetőink folyamatosan kommentálják az eseményeket, miközben igyekeznek minden fátylat fellebbenteni a légiközlekedés misztikus világáról.
Ha felkeltettük érdeklődésed, tarts velünk – ám érdemes sietni, mert a helyek száma limitált! Jegyeddel aznap ingyen léphetsz be az Aeropark területére is – a kirándulás végén tehát erre is lesz lehetőséged; a program ezen része ugyan ajánlott, de fakultatív.
Túránk ideje alatt ételfogyasztásra és mosdóhasználatra nincs lehetőség. Előtte-utána az Aeroparkban fedett étkező, snack büfé és mellékhelyiség is rendelkezésre áll. Túránkon a repülőtér olyan, utasoktól elzárt területeire is ellátogatunk, amelyek a légiközlekedés biztonsága szempontjából kritikusak. Ezekre a részekre az utasokéval megegyező átvizsgálás után lehetséges a belépés. Tilos bevinni bármilyen szúró-, vágó-, illetve önvédelmi eszközt, kéziszerszámot (pl. svájci bicska). A biztonsági ellenőrzés meggyorsítása érdekében kérünk, hogy lehetőség szerint táskát ne hozz magaddal! Azon látogató, aki a biztonsági ellenőrzést megtagadja, nem léphet be a repülőtér területére!
A programra előzetes bejelentkezés szükséges elérhetőségeinken legkésőbb 2025. szeptember 22. 16:00-ig! („Ott leszek” jelölése a Facebook-eseménynél önmagában nem minősül jelentkezésnek; ha számodra az a platform lenne a legkényelmesebb, jelöld bátran – ám pár szót írj mellé nekünk privát üzenetben!) Jelentkezéskor kérlek, mindenképp adj meg egy telefonszámot, amin visszahívhatunk, mert a részvételed reptér általi engedélyeztetéséhez személyes adatokra lesz szükségünk.
Kirándulásunkon minden résztvevő saját felelősségére vesz részt!
A csoport maximális létszáma 25 fő. Kérjük, csak abban az esetben jelentkezz, ha biztosan részt veszel a programon! Az utaslista véglegesítése után módosításra már nem lesz lehetőség, viszont a részvételi díjadat ugyanúgy ki kell fizetni. A részvétel – Zugló Önkormányzatának támogatása révén – csoportunknak ingyenes.
Fontos, hogy a jelentkezéskor megadott azonosítójú okmány eredetiben legyen nálad a túra napján és legyen érvényes is, különben a reptéri biztonsági szolgálat nem enged belépni a repülőtérre! 18 éves kor alatt nem kötelező a személyazonosság igazolása, így okmány azonosítójának megadása sem.
Kísérőt sajnos nem tudunk biztosítani, ezért arra kérünk, szükség esetén gondoskodj saját segítőről – ebben az esetben az ő adataira is szükség lesz. Megértésedet köszönjük!
Találkozó:
1.: 1-es villamos „Népliget M” megállója 8:00 (az aluljáróba levezető lépcső tetején)
2.: 200E busz „Kőbánya-Kispest M” megállója 8:20-8:30
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/1489005022303450
Várunk szeretettel!

A Gellérthegyi Sziklakápolnába látogatunk
2025-09-30 10:30 - 12:30 | Sziklatemplom, Szent Gellért rakpart 1., a Gellért hegy lábánál, a Gellért fürdő mellett
Kedves Lámpás Tagok és Érdeklődők!
Szeptemberi klubprogramunk 2025.09.30-án kedden 10.30-kor lesz. A Gellérthegyi
Sziklakápolnába látogatunk, ami Európa szerte különlegességnek számító hely. Az
sem mellékes, hogy a légköre is tapintható és sok dolog érzékelhető és nemcsak
szemmel, ezért megyünk.
Sok szeretettel várok mindenkit, aki egy különleges helyen, különleges élményekkel
szeretne gazdagodni. A templom akkori felelősével egyeztetve van, hogy megyünk,
ő is szeretettel vár mindenkit!
A program nyitott, így bátran hívjatok ismerősöket, barátokat, családtagokat!
Időpont: 2025. szeptember 30. kedd, 10:30-12:30
Helyszín: Sziklatemplom, Szent Gellért rakpart 1., a Gellért hegy lábánál, a
Gellért fürdő mellett
https://sziklatemplom.hu/
Pataky Andrea
Közösségi civilszervező
Elérhetőségek:
Telefonszám: +36 304989094
E-mail: ujbuda.szervezo@vgyke.com
Facebook: https://www.facebook.com/KozossegLampasaiUjbuda

Újpesti Lámpás Klub Fehér bot napi rendezvény
2025-10-01 15:00 - 17:00 | Újpesti Kulturális Központ Ifjúsági Ház 1042. Budapest, István út 17-19.
2025. október 1-én újra megrendezésre kerül az Újpesti Lámpás Klub Fehér bot napi rendezvénye. Nyitóbeszédet mond Fodor Ágnes a VGYKE elnökasszonya ezután a
Pécsi Sebestyén Általános és Zenetagozatos Iskola tanulói fellépését tekinthetik meg, valamint
Pesa Anna Mária amatőr író, költő írásaiból Pintér Teréz olvas fel, akik látássérültek. A műsor után szendvicsekkel és süteményekkel, ásványvízzel, üdítővel kínáljuk vendégeinket.

Fehér Bot és okoseszközök a Kispesti Lámpás Klubon
2025-10-03 15:00 - 17:00 | Kispesti Kaszinó (1191 Budapest Fő u. 42.)
A VGYKE 2025-ben is megemlékezik a Fehér Bot Nemzetközi Napjáról. Október folyamán valamennyi Lámpás Klub tart tematikus klubnapokat. A Kispesti Lámpás Klubon egy rövid ünnepi műsort követően megismerhetik Lakatos Melittát, a VGYKE okoseszköz-oktatóját és az általa bemutatott, látássérült emberek mindennapi életét megkönnyítő okoseszközöket.

A Fehér Bot Nemzetközi Napja
2025-10-03 15:00 - 17:00 | Kispesti Kaszinó, Fő utca 42., Budapest, 1195, Magyarország
A Fehér Bot Nemzetközi Napja
Tisztelt képviselő Hölgyek/Urak! Kedves Tagtársaink, kedves Érdeklődők!
Október a látás hónapja, október 15-e pedig a Fehér Bot Nemzetközi Napja. Ez
alkalomból a Vakok és Gyengénlátók Közép-Magyarországi Regionális Egyesülete
budapesti Lámpás Klubjai – köztük a XIX. kerületi – tematikus klubnapokat,
programokat tartanak.
Szeretettel hívjuk Önöket a Vakok és Gyengénlátók Közép-Magyarországi
Regionális Egyesülete XIX. kerületi Lámpás Klubjának októberi klubnapjára.
Időpont:
2025. október 3. péntek 15:00
Helyszín:
Kispesti Kaszinó (1191 Budapest Fő u. 40., a Határ út és Tulipán utca között
közlekedő 42-es villamos Templom téri megállójánál)
Köszöntőt mond FODOR ÁGNES,
a Vakok és Gyengénlátók Közép-Magyarországi Regionális Egyesületének elnöke
Fellépők: MÁRTON RÉKA (vers) és SOMOGYI CSEPERKE (népdal),
a Harsányi Melinda Színitanoda növendékei
Fehér Bot-napi műsorunkat követően szeretettel várjuk Önöket asztalainkhoz
szerény harapnivalóval és ásványvízzel, valamint szeretettel invitálunk mindenkit egy
jó hangulatú kötetlen beszélgetésre egészen 17 óráig.
Kérjük, hogy ha van olyan családtagjuk, ismerősük, aki önkéntesként szívesen
segítené munkánkat, hozza magával, őt is szeretettel látjuk, segítségét pedig ezúton
is megköszönjük!
Klubjaink és programjaink Kispest Önkormányzatának támogatásával valósulnak
meg.
Rátóti Krisztina és Ruzsa Viktor
VGYKE XIX. ker. közösségi civilszervezők

Látogatás a különleges Lakomatív étterembe
2025-10-03 16:00 - 18:00 | 1076 Budapest, Verseny u. 2. (Lakomatív Étterem)
A jelenlévők kellemes délutánt töltenek egymás társaságában a vasúti kiszolgálás mellett.

Ismerkedés Loboda Márkkal, a VGYKE elnökségi tagjával
2025-10-06 14:00 - 16:30 | Rákoshegyi Közösségi Ház Kép u. 7-9
Loboda Márkkal egy csörgőlabdás érzékenyítés kapcsán dolgoztunk együtt évekkel ezelőtt. Márk azóta elnökségi tag lett a VGYKE-ben. Beszél arról, mi történt vele azóta és beavat a munkájába is.

Egy színpadon a kultúra és a történelem
2025-10-07 18:00 - 20:00 | V. kerület, Semmelweis utca 4. (Háló Közösségi Tér)
Egy színpadon a kultúra és a történelem
Kedves Klubtagok és Érdeklődők!
Szeretettel hívok mindenkit egy különleges színházi előadásra, amely az 1848–49-
es szabadságharc eseményeit mutatja be egy pápai katolikus káplán
szemszögéből. A történet során láthatják, hogyan formálja a forradalom a főhőst
hazafivá, miközben a mindennapokat sakkpartik, pletykák és helyi rendbontások
teszik élettel telivé. Bár a harc végül elbukik, a szabadság eszméje örök erkölcsi
győzelmet jelent.
A belépés ingyenes, de regisztrációhoz kötött.
Jelentkezni a lenti elérhetőségek egyikén lehet.
jelentkezési határidő: 2025. október 6. 18:00
Kísérőt nem tudok biztosítani.
Időpont: 2025. október 7., 18:00
Helyszín: V. kerület, Semmelweis utca 4. (Háló Közösségi Tér)
Kindl Réka s. k.
XIII. kerületi közösségi civilszervező
Elérhetőségek:
Telefonszám: +36 30 498 9127
E-mail: angyalfold.szervezo@vgyke.com
Facebook: https://www.facebook.com/lampas.bp13

A Fehér Bot Napja - ünnepeljünk együtt!
2025-10-08 14:00 - 16:00 | Zuglói Civil Ház (1144 Budapest, Csertő park 12.), Kristály szoba
Idén is hívunk minden érdeklődőt októberi ünnepségünkre, melyet a Látás Hónapja, azon belül is az október 15-ei Nemzetközi Fehér Bot Napja apropóján tartunk.
Különleges alkalom ez számunkra. Részben figyelemfelhívás a vak és gyengénlátó emberek mindennapi küzdelmeire és sikereire; ugyanakkor a lelkierő, állhatatosság és az életigenlés ünnepe is, hiszen a vizualitásra épülő társadalom kihívásainak leküzdése sokszor nem kevés mentális és fizikai állóképességet követel.
Csatlakozz hozzánk, légy részese e jeles napnak!
Ünnepségünket Mészáros Ágnes, a VGYKE alelnöke nyitja meg, majd köszöntőt mond Háhn-Zágon Zsuzsanna alpolgármester asszony. Ezután különleges zenei csemege következik: a Budapesti Rendőr-főkapitányság Kórusa és a Vakok Iskolája Legato Kórusa közös előadása, melyre eddig még nem volt példa! Műsorvezető: Gazdik Kati.
Kötetlen beszélgetéssel és szerény vendéglátással zárjuk a délutánt.
Programunk Budapest Főváros XIV. kerület Zugló Önkormányzatának támogatásával valósul meg.
A Zuglói Civil Ház megközelíthetősége: Örs vezér tere felől 131, 144, 231-es buszok, valamint 82, 82A trolibusz „Vezér utca” megálló; Örs vezér tere felé ugyanezen járatok + 231B busz „Füredi utca” megálló
Amennyiben segítségre volna szükséged a klubhelyszín megközelítéséhez, keresd szervezőinket! Kísérőt biztosítani sajnos nem tudunk, de ha időben szólsz, a fentebb megadott megállókba kimegyünk érted. A részvétel ingyenes, de a létszám korlátozott; ezért kérünk, mielőbb jelezd részvételi szándékod elérhetőségeinken!
Esetleges további részletek Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/796018876142098
Várunk szeretettel!

Fehérbot Napi rendezvény Erzsébetvárosban
2025-10-09 14:00 - 16:00 | 1072 Budapest, Nagydiófa utca 34. (KlauDió Civil Központ)
Meghívó
Az Erzsébetvárosi Lámpás klub 2025. évi Fehérbotnapi ünnepségére
Kedves klubtagok, Tisztelt érdeklődők!
Sok szeretettel hívjuk Önöket a VGYKE Erzsébetvárosi Lámpás Klubja által szervezett Fehérbot napi rendezvényre. A Fehérbot napja a látássérültek életében nagy jelentőséggel bír, mivel minden évben ez az a nap, amikor módjuk van arra, hogy a társadalom számára felhívják a figyelmet nehézségeikre, eredményeikre.
Műsor:
Köszöntőt mond: Fodor Ágnes (VGYKE elnök) és Szűcs Balázs (alpolgármester)
Fellépők: Taskovics Adél(vers), Miénk a Színpad Egyesület (ének)
Visszajelzéseiket a részvételről 2025. 10. 03-án 18 óráig várjuk a lenti elérhetőségek valamelyikén.
Megjelenésükre feltétlenül számítunk!
A műsorváltozás jogát fenntartjuk.
Klubjaink és programjaink Erzsébetváros Önkormányzatának támogatásával valósulhatnak meg!
Jánosi Veronika Közösségi civilszervező
Elérhetőségek:
Mobil: +36 70 387 52 66
E-mail: erzsebetvaros.szervezo@vgyke.com
